Hei ja tervetuloa maailmaani, joka on luonnollisesti yliluonnollinen.
Monet uskovat kantavat mukanaan häpeän tunneperäistä traumaa.
He luulevat, että se on osa heitä ja sen kanssa pitää elää. Se on vale!
Kätketty häpeä rajoittaa Jumalan läsnäolon kokemista.
Vieraani voitti häpeän ja haluaa, että kaikki ihmiset kaikkialla -
voivat olla vapaita. On niin hyvä olla vapaa!
Sid Roth on tutkinut yliluonnollista jo yli 40 vuoden ajan.
Liity Sidin seuraan Yliluonnollista-ohjelmaan.
Tervetuloa, Pyhä Henki. Olen iloinen, että olet täällä.
Vetoan veren voimaan ja annan tämän studion täysin käyttöösi.
Tee, mitä tahdot. Jumala, näytä meille kirkkautesi.
Vieraani Michelle Steele varttui varakkaassa perheessä, -
mutta hänestä tuli huumeriippuvainen, rikollinen ja prostituoitu.
Hän yritti tappaa itsensä kahdesti, kuoli, näki helvetin ja tuli takaisin.
Sitten hän meni kirkkoon, vaikka oli yhä huumeissa.
Mitä siellä tapahtui? - Nukuin koko jumalanpalveluksen ajan.
Onneksi saarnaaja, joka tiesi tilanteeni, -
tuli luokseni ja herätti minut.
Hän sanoi: "Michelle, haluatko apua?" Nousin seisomaan ja sanoin: "Kyllä."
Keräillessäni itseäni lattialta ajattelin ensin, -
että hän oli kaatanut minut lattialle.
En tiennyt mitään Raamatusta tai Jumalan voimasta.
Ennen kuin ehdin syyttää häntä tönimisestä -
huomasin olevani selvä ensi kertaa kahdeksaan vuoteen.
Pystyin ajattelemaan selkeästi, ja hän kertoi minulle evankeliumin.
Otin Jeesuksen vastaan Herranani ja tiesin olevani muuttunut.
Ajoin kotiin ja vedin kaikki huumeeni vessanpöntöstä alas.
Tuossa seurakunnassa oli herätys, joten aloin käydä siellä joka ilta.
Opin siellä lisää Jumalasta ja Hänen suunnitelmastaan elämääni varten.
Se oli täysi vastakohta edelliselle rikolliselle prostituoidun elämälleni.
Ennen tuota aikaa minulla ei ollut Sanan perustaa.
Sain sen kokouksissa, joissa Jumalan voima toimi ja Sanaa julistettiin.
Jumala alkoi eheyttää elämääni. Sain lasteni huoltajuuden takaisin.
Minulla oli ensimmäistä kertaa elämässäni oikea työpaikka.
Aloin vaeltaa Jumalan Sanan mukaan.
Jumala toi elämääni upean miehen, aviomieheni Philip Steelen, -
joka rakastaa minua niin kuin Kristus rakastaa seurakuntaa.
Jumala alkoi näyttää minulle ennalleenasettamistyötään.
Aloimme järjestää yhteistä elämämme, sain lasteni huoltajuuden takaisin -
ja odotimme ensimmäistä yhteistä lastamme.
Olin innoissani. Aiemmin raskaus ei ollut tuonut minulle lainkaan iloa, -
koska elämäntapani oli niin vaikea. Nyt minulla oli rakastava mies, -
joka palveli Jumalaa. Kaikki oli hienoa, kunnes näytti, että menettäisin lapsen.
Mieheni oli kasvanut Jumalan Sanaan ja tiesi, että Jumala pystyisi -
parantamaan vauvan kohdussani. Hän sanoi: "Luotetaan Jumalaan."
Kun hän sanoi sen, hän oli uskossaan vahva, -
mutta tapahtui jotain, -
ja ymmärsin kunnolla vasta paljon myöhemmin, -
että häpeäntunne nosti minussa päätään.
En edes tiennyt sen olevan olemassa. - Olit haudannut sen.
Se oli piilossa. Siitä ei saanut otetta.
Tiesin, että sillä hetkellä kun otin Jeesuksen vastaan Pelastajanani, -
Hänen verensä oli puhdistanut minut kaikista vääristä teoistani.
Ne oli otettu pois tililtäni, ja syyllisyyteni oli pois pyyhitty.
Uskoin sen, mutta häpesin elämää, jota olin elänyt ennen uskoontuloa.
Häpeä sanoi minulle, että tuo asia tapahtui kaikkien syntieni tähden -
ja koska olin tehnyt abortin ennen kuin pelastuin.
Kaikki tuo häpeä oli vanhurskauden tiellä, -
jonka olisi pitänyt toimia tuolla hetkellä.
Minun olisi pitänyt pystyä tarttumaan liittooni Jumalassa ja saamaan apua.
Sen sijaan hyväksyin sen, mitä häpeä sanoi, ja menetimme tuon lapsen.
Se oli vaikea tilanne ihmiselle, joka oli juuri alkanut vaeltaa Herran kanssa.
Minulle sanottiin, ettemme tiedä, miksi Jumala joskus tekee näin.
Ehkä Hän tarvitsi vielä yhden enkelin kuoroonsa.
Tuollainen ei tuonut minulle rauhaa. - Se ei ollut totta.
Se ei kuvannut Jumalan hyvyyttä. Mieheni vietti aikaa rukouksessa -
ja sanoi sitten löytäneensä vastauksen jakeesta Joh. 10:10: -
"'Varas ei tule muuta kuin varastamaan ja tappamaan ja tuhoamaan.'
Hän löysi jostain avoimen oven, mutta teen aviomiehenäsi liiton kanssasi, -
eikä hän enää pääse elämäämme."
Ja sitten tuli hänen ihmelapsensa. Mitä tapahtui?
Vuotta myöhemmin huomasimme odottavamme taas lasta.
Olin hengellisessä vaelluksessani toisenlaisella paikalla, -
koska olin tutkiskellut Jeesuksen verta.
Sen kautta ymmärsin, miksi en ollut löytänyt -
vanhurskauden kilpeäni silloin kun olin tarvinnut sitä.
Tutkiskeluni vuoksi olin nyt eri tilanteessa. Kun vauvani syntyi, -
hän oli vammautunut kohdussa.
Hän vaurioitui synnytyskanavassa, ja kun hän syntyi, hän meni siniseksi.
Aina kun hänet tuotiin minulle, hän kävi siniseksi.
Lopulta hänet piti kiidättää lastensairaalaan.
Kun mieheni tällä kertaa tarttui minua kädestä ja sanoi: -
"Luotetaan Jumalaan", tartuin käteen ja sanoin: "Sydämeni on vahva, -
sillä turvaan Herraan. En pelkää." Pystyimme pysymään lujina.
Kun hän oli ollut viikon vastasyntyneiden teho-osastolla, -
lääkäri tuli eräänä päivänä ja sanoi johtamalleen kandien ryhmälle: -
"Tämä on ihmevauvamme. Hän paransi itse itsensä."
Toki tiesimme, että Jumalan työ paransi hänet.
Kun vertailen noita kahta tilannetta ja sitä, miten pystyin reagoimaan, -
ymmärsin, että usko, joka minulla oli Jeesuksen vereen, -
sai minut reagoimaan jälkimmäisellä kerralla eri tavalla.
Useimmissa seurakunnissa ei edes puhuta Jeesuksen verestä -
tai jos puhutaan, asiaa ei ymmärretä.
Selitä lyhyesti, mitä eroa on syyllisyydellä ja häpeällä.
Syyllisyys on tila, johon joudumme väärien tekojemme, syntiemme takia.
Ihminen voidaan tuomita syylliseksi rikokseen todisteiden avulla.
Jos tunnustamme jonkin synnin, voimme sanoa: "Olen syyllinen".
Se on tila tai asema, jossa ihminen on.
Häpeä taas on synnin aiheuttama tuskallinen tunne omassatunnossa.
Olin käsitellyt syyllisyyteni, mutta en ollut käsitellyt häpeää.
Syyllisyys vaikuttaa siihen, miten Jumala suhtautuu meihin, -
mutta häpeä vaikuttaa siihen, miten me suhtaudumme Jumalaan.
En ollut tajunnut sitä, mutta kun tutkin Jeesuksen verta, näin tämän eron.
Se liittyi tuohon tutkiskeluun, koska jos joku olisi kysynyt, -
enkö usko... - Odota hetki. Mainosten jälkeen -
Michelle opettaa, miten voimme vedota Jeesuksen vereen -
omantuntomme asioissa. En ollut kuullutkaan tästä ennen.
Näin voimme voittaa kaiken häpeän ja syyllisyyden -
ja käyttää verta työkaluna vapautuksen saamiseen.
Yliluonnollista-ohjelma jatkuu hetken kuluttua.
Monet ohjelman katsojat ovat kokeneet ihmeitä ja paranemisia.
Kun tyttäreni oli 2-vuotias, hänellä oli lääkärin mukaan autismin kirjon häiriö.
Hän osasi sanoa vain: "isi", ja kun joku puhui hänelle, hän ei reagoinut.
Uskoin, että Jumala parantaisi hänet. Hank Kunneman oli ohjelmassa 2017.
Hän antoi profetian jollekin naiselle: "Lapsesi on lääkärin mukaan autisti.
Jumala avasi lääkärin kautta vihollisen suunnitelman, jotta voisit rukoilla."
Tiesin, että se oli minulle. 3-vuotiaana lapsellani ei enää epäilty autismia.
Nyt hän on 4-vuotias ja puhuu paljon. Puhe on koko ajan selkeämpää.
Olet siunaus perheelleni. Katson ohjelmasi joka viikko.
Jos ohjelma on koskettanut sinua, kerro todistuksesi meille.
Yliluonnollista-ohjelma jatkuu.
En tiedä teistä, mutta minä haluan, että Michelle opettaa meille kaikille, -
mitä Jeesus opetti hänelle Jeesuksen verestä.
Kun tunnistamme eron syyllisyyden ja häpeän välillä, -
voimme oppia vetoamaan Jeesuksen vereen molempien osalta.
Veri toimii molempiin suuntiin. Jos joku olisi kysynyt minulta, -
uskoinko, että Jeesuksen veri oli maksanut syntivelkani, -
olisin vastannut: "Tietysti. Siksihän pystyin ottamaan Hänet Herrakseni."
Uskoin Hänen uhriinsa ja siihen, että Hänen verensä -
oli soveltuva uhri puhdistamaan minut, -
poistamaan väärien tekojeni rekisterin -
ja siirtämään pois kaikki elämääni kertyneet synnit, -
mutta en ymmärtänyt, ettei häpeän olisi pitänyt enää toimia elämässäni.
Niinpä en ollut vedonnut vereen häpeän osalta. En tiennyt, että voisin.
Olin vedonnut vereen vain kerran uskovan elämäni aikana, -
kunnes aloin tutkia asiaa. Löysin raamatunkohdan Hepr. 9:13―14.
Siinä sanotaan, että jos kauristen ja härkien veri -
riitti vanhassa liitossa lihan puhtauteen, -
miten paljon enemmän Kristuksen veri -
puhdistaa omantuntomme, jotta voimme palvella Jumalaa.
Aloin sanoa ääneen: "Uskon Jeesuksen vereen -
ja vetoan uskossa veren voimaan tuolla elämänalueella."
Aina kun häpeä yritti nousta pintaan, pysähdyin ja käsittelin asian.
Vetosin vereen ja julistin uskoani siihen, että veri puhdistaa häpeäni.
Johtaisitko meidät rukoukseen, jonka toistamme perässäsi? - Toki.
Toista perässäni: "Uskon, että Jeesuksen veressä -
on yliluonnollinen voima.
Jeesuksen veri puhdistaa minut, -
jokaisen elämäni alueen, myös omantuntoni.
Se vapauttaa minut häpeästä, tuomiosta -
ja sen tunteen rippeistäkin, -
joka erottaa minut Jumalasta.
Uskon, että Jeesuksen veri on puhdistanut minut."
Jeesuksen veri on yliluonnollista, -
koska se oli erilaista kuin kenenkään muun maailmassa eläneen ihmisen.
Jeesuksen verellä ei ollut mitään yhteyttä Aadamin dna:han.
Apostolien tekojen luvun 20 mukaan Jeesuksen veri on Jumalan verta.
Hän sanoo, että on lunastanut seurakuntansa -
oman verensä kautta.
Jeesuksen veri oli yliluonnollista, koska Jeesus on lihaksi tullut Sana.
Jeesus syntyi maailmaan naisen kautta, niin kuin kuuluukin, -
mutta ilman yhteyttä Aadamiin. Hänen verensä oli itsessään synnitön.
Lisäksi Jeesus vaelsi maailmassa eikä tehnyt koskaan syntiä.
Siksi Hänen verensä säilyi soveliaana uhrina, sovitusuhrina.
Meillä on pääsy Jumalan läsnäoloon ainoastaan veren kautta.
Vanhassakaan liitossa edes ylipappi ei saanut mennä Jumalan läsnäoloon -
ilman verta. Jumala on asettanut veren aivan alusta asti keinoksi, -
jolla vanhassa liitossa peitettiin synnit, -
mutta uudessa liitossa pääsemme Jumalan luo Jeesuksen veren kautta.
Jakeessa Hepr. 10:22 sanotaan, että kun sydämemme on puhdas, -
voimme astua esiin totisella sydämellä -
ja täydessä uskon varmuudessa, koska omatuntomme on puhdistettu.
Kun todella alamme rakentaa uskoa Jeesuksen vereen, -
se näkyy siinä, miten astumme Jumalan läsnäoloon.
Emme vetäydy emmekä tule esittäen erilaisia tekosyitä -
tai kokien olomme epäonnistuneiksi. Toki meidän tulee tunnustaa syntimme.
Hän haluaa kuitenkin, että tulemme veren kautta ja uskon varmuudessa.
Jakeen Hepr. 10:19 mukaan meillä on veren kautta luja luottamus.
Kun ihmiset kuulevat häntä ja lukevat hänen kirjojaan, -
he alkavat tehdä niin kuin hän sanoo ja vapautuvat.
Kohta saat kertoa yhdestä ihmisestä, joka kuuli opetustasi, -
ja hänen kokemastaan ihmeestä, koska tuo ihme tapahtuu teillekin.
Yliluonnollista-ohjelma jatkuu hetken kuluttua.
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voi asettaa rukousmuistutuksia.
Osoita vastuullisuutesi jakamalla rukousaika muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Yliluonnollista-ohjelma jatkuu.
Michelle, eräs nainen kuuli todistuksesi -
ja kertoi sen pojalleen. Mitä tapahtui?
Tuo nuori mies kärsi riippuvuuksista.
Hänet oli vangittu, ja häntä odottivat syytteet rikoksista, -
jotka hän oli tehnyt käyttäessään huumeita.
Äiti kuuli minua jumalanpalveluksessa, ja rukoilin hänen kanssaan.
Hän oli pojan adoptioäiti.
Poika oli hävennyt adoptiota ja kokenut tulleensa hylätyksi.
Kun äiti kertoi tarinani hänelle, -
hän pystyi samaistumaan siihen toivon näkökulmasta -
ja vetoamaan veren voimaan kokemansa häpeän suhteen.
Häpeä ei aina liity omiin tekoihimme, vaan asioihin, joita meille tehdään.
Lapset, joita käytetään seksuaalisesti hyväksi, elävät häpeän kanssa, -
jonka pahantekijän teot heille aiheuttavat.
Adoptoitu ihminen voi kokea tulleensa hylätyksi ja hävetä.
Pojan elämässä oli häpeää, jota hän ei osannut käsitellä, -
ja se auttoi riippuvuutta pitämään hänet otteessaan, -
eikä hän kyennyt vapautumaan siitä. Kun hän kuuli opetukseni -
ja oppi vetoamaan Jeesuksen veren voimaan häpeänsä osalta, -
hän vapautui siitä aivan eri tavalla kuin ennen.
Hän vapautui huumeista, ja Jumala armahti häntä niin, -
ettei hän joutunut vankilaan. Nykyisin hän palvelee Jumalaa.
Michelle näki avoimen näyn.
Se kai tarkoittaa, että olit hereillä -
ja se tapahtui kuin televisioruudulla. Kerro, mitä tapahtui.
Menin jumalanpalveluksessa rukoiltavaksi. Kun pastori rukoili, -
Jumalan voima tuli minuun ja aloin nähdä Hengessä. Olin näyn sisällä.
Näin suuren ihmisjoukon. Olin pienellä korokkeella, -
juuri sen verran, että he näkivät minut, mutta vaatteeni olivat riekaleina.
Riekaleiset vaatteeni eivät nolottaneet minua, -
vaan itse asiassa halusin kertoa ihmisille niistä.
Tuo väkijoukko oli levoton.
Tunsin, että he olivat turhautuneita ja tyytymättömiä elämäänsä.
Korotin ääneni ja aloin selittää vaate vaatteelta, -
miksi se juuri oli riekaleina ja mikä sen oli repinyt.
Kun sain heidän huomionsa, näytin heille Jeesuksen.
Hän oli korkealla jalustalla kirkkaudessaan, loistaen valoa.
Näyn jälkeen tiesin, että repaleiset vaatteeni olivat osa todistustani, -
asioita, joista Jumala vapautti minut, prostituutio ja itsemurhayritykset.
Kaiken, mitä Jumala on minulle tehnyt, tarkoitus on näyttää ihmisille Jeesus.
Olet vapaa nainen. - Niin olen.
Eräs sinua tarkkaillut henkilö sanoi minulle aiemmin tänään -
näkevänsä silmissäsi jotain erityistä. Sanoin hänelle: "Se, mitä näet, -
on Jumalan valo." Loistaako Jumalan valo sinunkin silmistäsi?
Haluatko tuntea Jumalan? Jos Hän pystyi antamaan Michellelle -
ja minulle anteeksi meidän pahat tekomme, -
Hän pystyy varmasti antamaan anteeksi sinun pahat tekosi.
Toista tämä rukous perässäni ja tarkoita sitä niin hyvin kuin osaat.
Sinun on aika tuntea Jumala, loistaa Hänen valoaan ja kertoa kaikille, -
että on olemassa elävä Jumala, joka rakastaa sinua ja heitä!
Tämä on tilaisuutesi kohdata elävä Jumala henkilökohtaisesti.
Se ei ehkä tapahdu juuri nyt, mutta jos avaat oven, Jumala tulee luoksesi.
Toista tämä rukous ääneen ja tarkoita sitä niin hyvin kuin pystyt.
Vain sitä Jumala pyytää. Sano ääneen: -
"Rakas Jumala, olen tehnyt paljon syntiä.
Olen todella pahoillani. Kiitos kallisarvoisesta verestäsi.
Se pesee pois kaikki sairauteni.
Vetoan vereesi omantuntoni suhteen. Kaikki häpeäni on poissa.
Ja nyt kun olen puhdas, tule asumaan sisimpääni, Jeesus.
Otan Sinut Herrakseni ja Pelastajakseni.
Aamen.
Elämä voi tuntua soljuvan ohi tasapaksussa arkirutiinissa.
Heräät, käyt suihkussa, pukeudut.
Huolehdit muiden hyvinvoinnista.
Menet töihin. Painat töitä kahdeksan tuntia.
Ehkä yhdeksän. Ehkä kymmenen.
Palaat kotiin, teet ruokaa, katsot televisiota ja menet nukkumaan.
Sama ennalta-arvattava kehä -
pyörii päivästä, kuukaudesta ja vuodesta toiseen.
Mietit, eikö elämässä ole muuta.
Totuus on, että muutos on mahdollinen.
Elämällä on suurempi tarkoitus, johon vain sinä pystyt.
Sinulle on jo ennen syntymääsi laadittu suunnitelma ja kartta.
Sinulle on luotu polku, jonka vain sinä kykenet kulkemaan.
Päivä päivältä, tunti tunnilta.
Jos päätät lähteä tälle polulle, elämäsi tarkoitus avautuu.
Kutsu on jo esitetty. Otatko selville, mitä elämällä on tarjota?
Haluatko tietää, mitä varten sinut on luotu? Kaipaatko jotain enemmän?
Onko sinulla tarkoituksen löytämisen nälkä?
Tahdomme antaa sinulle kirjan osoittamaan tietä.
Lataa ilmaiseksi kirja "They Thought for Themselves" -
ruudulla näkyvästä osoitteesta.
Ensi viikolla ohjelmassa: -
Monet eivät ole löytäneet tietä yliluonnolliseen -
ja ihmettelevät, miksi Jumala jätti heidät ulkopuolelle.
Ensi viikon ohjelmassa kerron Jumalan tarkimmin varjellun salaisuuden.
Sitten et enää koe jääneesi ulkopuolelle.
Sairauden pelko ja epävarmuus tulevasta voivat aiheuttaa stressiä.
Se, ettei pysty tekemään rakastamiaan asioita, voi masentaa.
Paraneminen ja usko ovat monille mysteeri.
Sid Rothin e-kirja sisältää parantavia raamatunkohtia.
Tutkimalla niitä päivittäin pääsee kiinni Taivaan valtakuntaan.
Usko ja paraneminen eivät enää ole mysteerejä.
Lataa oma kirjasi ilmaiseksi ruudulla näkyvästä osoitteesta.
Suomennos: Anni Lähteenmäki